ཆ་ཤས་ཡིན། །སྟེང་མ་ལག་པས་བསྒྱུར་བ་ལ། །ཐོབ་པའི་
ཆ་ལ་ལྔ་བསྲེས་ཏེ། །སྟེང་ལ་བཅུག་སྟེ་ཀླུ་ལག་གིས། །བགོས་པའི་ལྷག་མ་རིལ་པོའི་
གནས། །ཟླ་དག་(༡༢༢)གནས་གསུམ་བཞག་དབུས་མ། །དྲག་པོས་བསྒྱུར་ཏེ་འོག་མ་
ལ། །དགུ་དང་མེ་ཡིས་ཐོབ་ལ་གཉིས། །བསྲེས་ཏེ་བར་མ་སྦྱང་བར་བྱ། །དབུས་
མ་དྲུག་ཅུས་ཐོབ་པ་ཡི། །ལྷག་མ་སྐར་མའི་ཆུ་ཚོད་ཉིས། །བགོས་པས་ཐོབ་པའི་
485-

ས་སྐྱ་བཀའ་འབུམ། ༼མ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
རྙེད་པ་དེ། །སྟེང་མ་མིག་གིས་བསྒྱུར་ལ་བཞུག །ཉི་ཤུ་བདུན་གྱིས་བགོས་པ་
ཡི། །ལྷག་མ་སྐར་མའི་ངེས་པ་ཡིན། །ཟད་པར་གྱུར་ན་ཐིག་ལེ་སྦྱིན། །གཟའ་
ནི་གཟའ་ལ་རབ་སྦྱིན་ཞིང་། །ཆུ་ཚོད་དུ་ནི་རྒྱལ་པོ་གཉིས། །རིལ་པོར་གཉིས་ཏེ་
འོག་ཏུ་གཅིག །སྐར་མར་གཉིས་དང་སྐར་མ་ཡི། །ཆུ་ཚོད་དུ་ནི་དྲག་པོ་སྦྱིན། །ཉི་
མའི་ལོངས་སྤྱོད་གསལ་བར་འགྱུར། །འདི་དག་ཟླ་བ་རེ་རེ་ཡི། །བརྟག་པར་སླ་བའི་
དོན་དུ་ཡིན། །རྨོངས་པས་སྔར་བཞིན་ཞིབ་ཏུ་སྦྱིན། །ཉིན་རེའི་ངེས་པ་བཙལ་
བའི་ཕྱིར། །གཟའ་ཡི་གནས་སུ་ཚེས་གྲངས་སྦྱིནན། །ཆུ་ཚོད་གནས་ནས་ཚེས་ཀྱིས་
དབྲོག །རིལ་པོའི་གནས་སུ་ཚེས་དེ་སྦྱིན། །དེ་ལ་ཆུ་གཏེར་ཟླ་བ་ཡིས། །བགོས་
པའི་ལྷག་མས་རྐང་པ་བཟུང་། །ཐོབ་པའི་མཉམ་དང་མི་མཉམ་ལས། །བསྣན་དང་
སྦྱོང་བར་ཤེས་པར་བྱ། །མ་ཐོབ་ན་ཡང་མཉམ་དང་མཚུངས། །འབྱུང་དང་འབྱུང་
བ་མདའ་རིག་བྱེད། །མེ་དང་ལག་པ་རི་བོང་ཅན། ། ཕྱི་མ་ལ་ནི་དེ་ལས་བཟློག །ཟླ་
བའི་རྐང་པར་ཤེས་པར་བྱ། །སྟོང་པས་སྟོང་པ་རྣམ་དག་ཅིང༌་། །བཅུ་གསུམ་ཟླ་
བའི་རྐང་པ་ལྔ། །མིག་དང་ཉི་མར་ཕྱོགས་ཡིན་ལ། །བཅུ་གཅིག་མེ་ནི་ཚེས་ཞེས་
བྱ། །བཅུ་དང་ཆུ་བོ་རྐང་པ་རུ། ། ཉི་ཤུ་གཅིག་གིས་མ་ཚང་བ། །ལྔ་དང་བུ་གར་
ཉི་ཤུ་གཉིས། །དུས་དང་ཀླུ་རུ་ཉི་ཤུ་བཞི། །བདུན་པར་ཉི་ཤུ་རྩ་ལྔ་ཡིན། །རྐང་པ་
ཟོས་པའི་སྔོན་མ་ཡིས། །ཆ་ཤས་གནས་ལ་བསྒྱུར་བར་བྱ། །དེ་ལ་དུས་དང་ཉི་མ་
ཡིས། །བགོས་པས་ཐོབ་པ་ཆུ་ཚོད་ཡིན། །ལྷག་མ་དྲུག་ཅུས་བསྒྱུར་བ་ལས། །ཐོབ་
པ་ཆུ་སྲང་དག་ཏུ་འགྱུར། །ལྷག་མ་དྲུག་གིས་བསྒྱུར་བ་ལས། །ཐོབ་པ་དབུགས་སུ་
འགྱུར་བ་ཡིན། །དེ་ལྟར་ཐོབ་པ་རྣམས་ལ་ནི། །སྔར་གྱི་ཟླ་བའི་རྐང་པ་ཡི། །སྔ་མ་
ཆ་ཤས་ཟོས་པ་དང༌། །བསྡོམ་ལ་གཟའ་རྣམས་སྣོན་དབྲི་བྱ། ། ཕྱི་མའི་ཆ་ལ་མ་ཟོས་
ལ། །ཕྲི་ལས་སྣོན་དབྲི་བྱ་བ་ནི། །སྔར་གྱི་མཚན་མ་དག་ལས་ཤེས། །ཚེས་གྲངས་
-486-

མེ་མཁའ་རྒྱ་མཚོ།
གནས་གཉིས་དག་ཏུ་བཞག །རིག་བྱེད་ཀྱིས་ནི་སྟེང་མ་བསྒྱུར། །འོག་གི་སུམ་ཆ་
སྟེང་ལ་གཞུག །དེ་ལ་དྲུག་ཅུས་ཐོབ་པ་ཡིས། །སྐར་མའི་གནས་ལ་བསྣན་པར་
བྱ། །བགོས་པའི་ལྷག་མ་དབྱུ་གུའི་གནས། །འོག་གི་ལྷག་མ་ཆུ་སྲང་ཡིན། །དེ་
ཉིད་གནས་གཉིས་དག་ཏུ་བཞག །གོང་གི་སྐར་མའི་གནས་ནས་དྲུག །ཆུ་ཚོད་
གནས་ནས་བཞི་བཅུ་ལྔ། །སྦྱངས་ཏེ་མེད་ན་འཁོར་ལོ་ཕྱེད། །བསྲེས་ལ་གོང་གི་
དེ་དག་སྦྱང་། །སྦྱངས་ཀྱང་འཁོར་ལོ་ཕྱེད་ལྷག་ན། །འཁོར་ལོ་ཕྱེད་ནི་སྦྱངས་བྱས་
ལ། །སྦྱངས་པའི་ལྷག་མ་དྲུག་ཅུས་བསྒྱུར། །དེ་ལ་འོག་གི་ཆུ་ཚོད་བསྲེ། །མདའ་
དང་ཡོན་ཏན་ཟླ་བ་ཡིས། །བགོས་པའི་ཐོབ་པས་རྐང་པ་གཟུང༌། །རོ་དང་རིག་
བྱེད་ཟླ་བ་སྟེ། ། ཕྱི་མ་ལ་ནི་དེ་ལས་བཟློག །ཉི་མའི་རྐང་པར་ཤེས་པར་བྱ། །ཉི་
མར་དུས་དང་རོ་དང་ཀླུ། །བཅུ་དང་འཕྲོག་བྱེད་འཕྲོག་བྱེད་དང༌། །དྲག་པོའི་
ཕྱོགས་དང་ཀླུ་དང་དྲུག །མེ་དང་ནམ་མཁའ་ཞེས་བྱ་བ། །ལྷོ་རུ་བགྲོད་ཚེ་དབྲི་བ་
དང༌་། །བྱང་བགྲོད་ལ་ནི་བསྣན་བྱ་བ། ། ཟླ་བ་དྲུག་ལ་ཟླ་ཕྱེད་ནི། །བཅུ་གཉིས་
དག་ཏུ་བྱས་པས་སོ། །རྐང་པ་ཟོས་པའི་སྔོན་མ་ཡིས། །སྐར་མའི་གནས་ལ་བསྒྱུར་
བར་བྱ། །དེ་ལ་ཐོབ་པ་ཆུ་ཚོད་ཡིན། །དྲུག་ཅུས་བསྒྱུར་ལ་ཐོབ་ཆུ་སྲང༌་། །རོ་ཡིས་
བསྒྱུར་ལ་ཐོབ་པ་དབུགས། །དེ་ལྟར་ཐོབ་པ་རྣམས་ཀྱིས་ནི། །སྔར་གྱི་ཉི་མའི་རྐང་
པ་ཡིས། །སྔ་མའི་ཆ་ལ་ཟོས་པ་དང༌། །བསྡོམ་ལ་སྣོན་དབྲི་བྱ་བ་དང༌། ། ཕྱི་མའི་
ཆ་ལ་མ་ཟོས་ལ། །ཕྲི་ལ་སྣོན་དབྲི་བྱ་བ་ནི། །ལྷོ་བྱང་འགྲོ་བའི་དབང་གིས་སོ། །ཉི་
མའི་ལོངས་སྤྱོད་གནས་གཉིས་བཞག །ཟླ་བའི་སྐར་མ་ཚེས་གྲངས་སྦྱིན། །འོག་
ཏུ་ཚེས་ལ་རོ་ཡིས་བསྒྱུར། །དེ་ལ་གཟའ་ཡི་ལོངས་སྤྱོད་བསྲེ། །དེ་ལ་དྲུག་ཅུས་
ཐོབ་པ་ཡིས། །སྐར་མའི་གནས་ལ་སྦྱང་བར་བྱ། །ལྷག་མས་ཆུ་ཚོད་ལ་སོགས་
སྦྱང༌། །གཟའ་ལ་བདུན་གྱིས་བགོས་པ་ཡི། །ལྷག་མ་གཟའ་ཡི་ངེས་པ་ཡིན། །སྐར་
- 487

ས་སྐྱ་བཀའ་འབུམ། ༼མ》རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
མ་ཉི་ཤུ་རྩ་བདུན་གྱིས། །སྐར་མའི་གནས་ལ་སྦྱངས་པ་ཡི། །ལྷག་མ་སྐར་མའི་ཟོས་
པ་ཡིན། །ཉི་མ་དང་ནི་སྦྱོར་བ་ཡང་། །ལྷག་མ་ཟོས་པ་ཡིན་པར་འདོད། །དེ་ལྟར་
ཟླ་བའི་ལོངས་སྤྱོད་དང་། །ཉི་མའི་ལོངས་སྤྱོད་བསྲེས་བྱས་ལ། །ཉི་ཤུ་བདུན་གྱིས་
དེ་བགོས་པས། །སྦྱོར་བར་འགྱུར་རོ་མི་བདག་ཀྱེ། །ཚེས་ལ་མིག་གིས་བསྒྱུར་བ་
ལ། །གཅིག་ཕྲི་དེ་ལ་བདུན་གྱིས་བགོ། །དེ་ཡི་ལྷག་མ་བྱེད་པ་ཡིན། །དེ་ལྟར་གཟའ་
དང་ཚེས་གྲངས་དང་། །སྐར་མ་སྦྱོར་བ་བྱེད་པ་སྟེ། །ཡན་ལག་ལྔ་འོ་མིའི་བདག་
པོ། །ཉི་ཁྱིམ་འཕོ་བའི་ངེས་པ་ནི། །དག་པའི་ལོ་ལ་ཀླུ་ཡིས་བསྲེ། །དེ་ནི་གནས་
གཉིས་དག་ཏུ་བཞག །མཁའ་དང་ནམ་མཁའ་ཆུ་བོས་བསྒྱུར། །ཀླུ་དང་བསྲེས་
པས་སྦྱང་བྱས་ལ། །ཐུབ་པ་ཟླ་བ་མེས་བགོས་པས། །ཐོབ་པ་གཟའ་ཡི་གནས་སུ་
བཞག །ལྷག་མ་དྲུག་ཅུས་བསྒྱུར་བ་ལས། །ཐོབ་པ་ཆུ་ཚོད་གནས་སུ་བཞག །ལྷག་
མ་དྲུག་ཅུས་བསྒྱུར་བ་ལས།
ཐོབ་པ་ཆུ་སྲང་དག་ཏུ་བཞག །དྲུག་གིས་བསྒྱུར་ལས་
ཐོབ་པ་དབུགས། །དེ་ལ་གཟའ་ཡི་གནས་སུ་གཉིས། །ཆུ་ཚོད་གནས་སུ་སུམ་ཅུ་
བསྲེ། །དྲུག་ཅུས་ཆུ་ཚོད་ལ་ཐོབ་པ། །གཟའ་ལ་བཅུག་སྟེ་དེ་ཉིད་ལ། །ཐུབ་པས་
བགོས་པའི་ལྷག་མ་གཟའ། ། དེ་ནི་སྤྱི་ཡི་ངེས་པ་འོ། །ལུག་ལ་སོགས་པ་རང་རང་
གི། །གཟའ་ཡི་ངེས་པ་གཞུག་པ་དང༌། །ཆུ་ཚོད་ལ་ནི་ཆུ་ཚོད་དེ། །གང་ལ་གང་
ནི་བཅུག་པ་དེ། །དེ་དང་དེ་ཡི་ཁྱིམ་འཕོ་འོ། །གཟའ་ཡི་གནས་སུ་ཟླ་བ་དང་། །ཆུ་
ཚོད་གནས་སུ་ལྔ་བཅུ་བདུན། ། དེ་ནི་ལུག་གི་ཁྱིམ་འཕོ་འོ། །གཟའ་གནས་བཞི་
དང་ཆུ་ཚོད་དུ། །ལྔ་བཅུ་རྩ་གསུམ་གླང་གི་འོ། །གཟའ་ལ་ཟླ་བ་ཆུ་ཚོད་དུ། །བཅུ་
བདུན་སྦྱིན་ཏེ་འཁྲིག་པ་འོ། །གཟའ་ལ་བཞི་དང་ཆུ་ཚོད་དུ། །ལྔ་བཅུ་གསུམ་སྟེ་ཀརྐ་
ཊ། །གཟའ་ལ་གཅིག་སྟེ་ཆུ་ཚོད་དུ། །ཉི་ཤུ་གཉིས་ཏེ་སེང་གེ་འོ། །གཟའ་རུ་བཞི་
དང་ཆུ་ཚོད་དུ། །ཉི་ཤུ་བཞི་ནི་བུ་མོ་འོ། །གཟའ་ལ་དྲུག་དང་ཆུ་ཚོད་དུ། །ལྔ་བཅུ་
- 488

མེ་མཁའ་རྒྱ་མཚོ།
གཅིག་ནི་སྲང་གི་འོ། །གཟའ་ལ་གཅིག་དང་ཆུ་ཚོད་དུ། །བཞི་བཅུ་བདུན་ནི་སྡིག་
པ་འོ། །གཟའ་ལ་གསུམ་དང་ཆུ་ཚོད་དུ། །བཅུ་དྲུག་བཞག་སྟེ་གཞུ་ཡི་འོ། །གཟའ་
ལ་དྲུག་དང་ཆུ་ཚོད་དུ། །སུམ་ཅུ་བདུན་ནི་ཆུ་སྲིན་ཡིན། །གཟའ་ལ་དྲུག་དང་ཆུ་
ཚོད་དུ། །རིག་བྱེད་སྦྱིན་པ་བུམ་པ་འོ། །གཟའ་གནས་སྟོང་དང་ཆུ་ཚོད་དུ། །ལྔ་
བཅུ་རྩ་གཉིས་ཉ་ཡི་འོ། །
ཟླ་བ་དྲུག་ལ་ཉིན་མཚན་དུ། །འཕེལ་དང་འགྲིབ་པས་ཉི་མ་རྒྱུ། །ཉི་མ་སོ་སོའི་
དུས་ལ་ནི། །དབུགས་བཞི་ཆུ་སྲང་གསུམ་གྱིས་ནི། །འཕེལ་དང་འགྲིབ་པར་བགྲོད་པ་
ཡིན། །ལྷོ་རུ་བགྲོད་པས་མཚན་མོ་འཕེལ། །ཁ་བ་ཅན་གྱི་བྱང་ཕྱོགས་སུ། །བགྲོད་
པས་ཉིན་མོ་འཕེལ་བ་ཡིན། །ཟླ་བ་རྣམ་པར་དག་པ་ལ། །མིག་དང་ཉི་མ་རྣམ་
པར་བསྲེ། །དེ་ནི་ལག་པས་བསྒྱུར་བ་དེ། །ཟླ་བ་ཕྱེད་པའི་ཕུང་པོར་འགྱུར། །དེ་
ལ་ཟླ་བའི་དོན་དུ་གཅིག །ཉི་མའི་དོན་དུ་གཉིས་བསྲེས་ལ། །མཁའ་དུས་ཆུ་བོས་
བགོས་པ་ལྡན། །སྐར་མས་བསྒྱུར་བ་མཁའ་དུས་ཆུས། །བགོས་པས་ཐོབ་པ་སྐར་
མ་ཡིན། །དེ་ལ་དྲུག་ཅུས་བསྒྱུར་བ་ལས། །ཐོབ་པ་ཆུ་ཚོད་དག་ཏུ་འགྱུར། །དྲུག་
ཅུས་བསྒྱུར་ལ་ཐོབ་ཆུ་སྲང་། །དྲུག་གིས་བསྒྱུར་བས་ཐོབ་པ་དབུགས། །དེ་ལྟར་ཐོབ་
པ་རྣམས་ཀྱིས་ནི། །སྐར་མ་ཉི་ཤུ་རྩ་བདུན་ལ། །ཕྲི་བའི་ལྷག་མ་མུན་ཅན་ཏེ། །སྒྲ་
གཅན་གདོང་གི་ལོངས་སྤྱོད་ཡིན། །དེ་དང་སྐར་མའི་གནས་མཉམ་ན། །གདོང་
གིས་འཛིན་ཏེ་མི་མཉམ་ན། །འཁོར་ལོ་ཕྱེད་བསྲེས་མཇུག་མ་ཡི། །ལོངས་སྤྱོད་བྱས་
ཏེ་སྐར་མ་ཡི། །གནས་དང་མཉམ་ན་མཇུག་མས་འཛིན། །གཅིག་ནི་རབ་ཏུ་ཞུགས་
ཀྱང་འཛིན། །དེ་ལ་ཟླ་བ་འཛིན་པ་ནི། །ཉ་དང་བཅུ་དྲུག་མཚམས་ཡིན་ལ། །ཉི་
མ་འཛིན་པ་གནམ་སྟོང་དང༌། །ཚེས་གཅིག་མཚམས་ལ་འཛིན་པར་འགྱུར། །སྒྲ་
གཅན་གདོང་གི་འཕྲོག་བྱེད་ཀྱིས། །ཉི་མ་ཟླ་བའི་ལོངས་སྤྱོད་ནི། །ཐམས་ཅད་
- 489

ས་སྐྱ་བཀའ་འབུམ། ༼མ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
འཕྲོགས་ན་ཀུན་འཛིན་ལ། །ཕྱེད་དང་བཞི་ཆ་སོགས་དག་ན། །ཕྱེད་དང་བཞི་ཆ་
སོགས་འཛིན་ནོ། །ཉི་ཟླ་ལྷོར་བགྲོད་ཚེ་ན་ནི། །བྱང་གི་ཕྱོགས་ནས་འཛིན་འགྱུར་
ལ། །བྱང་བགྲོད་ཚེ་ན་ལྷོ་ནས་འཛིན། །མཉམ་ན་མདུན་རྒྱབ་ནས་འཛིན་ཅིང༌། །སྒྲ་
གཅན་ཤར་གནས་ཤར་ནས་འཛིན། །བྱང་བགྲོད་ཚེ་ནི་ལྷོ་ནས་འཛིན། །ནུབ་ནས་
ཤར་ན་ནུབ་ནས་འཛིན། །ཇི་ཙམ་འཛིན་པའི་ཡུན་ཚོད་ནི། །སྒྲ་གཅན་གདོང་
གི་ལོངས་སྤྱོད་དང་། །ཉི་ཟླའི་ལོངས་སྤྱོད་བསྲེས་བྱས་ལ། །དྲུག་ཅུས་བསྒྱུར་ན་
དབྱུག་ཚོད་ནི། །གཅིག་གི་ཡུན་ཚོད་འཛིན་པ་ཡིན། །དེ་ལ་ལྷག་མར་གྱུར་པ་
དང༌་། །ཆད་པ་མཁས་པས་ཤེས་པར་བྱ། །ཅི་ཙམ་དག་ན་འཛིན་པའི་ཚོད། །གཟའ་
ཡི་ཆུ་ཚོད་ཀྱིས་ཤེས་འགྱུར། །སྒྲ་མི་སྙན་ནས་བཟུང་ནས་ནི། །གླིང་རེ་ཆུ་ཚོད་ལྔ་
ལྔ་ཡིན། །བྱང་ཕྱོགས་ནུབ་པས་མཚམས་འཛིན་ལ། །འཛམ་གླིང་ཤར་བས་ཤར་
ཚོད་འཛིན། །ལུས་འཕགས་པོ་ཉིད་ཕྱེད་ཀྱིས་འཛིན། །ནུབ་ཕྱོགས་ནམ་ཕྱེད་ཀྱི་
མཚམས་འཛིན། །ཉིན་རེའི་འགྲོ་བའི་གཟའ་རྣམས་ནི། །འཛམ་བུ་གླིང་དང་
མཐུན་པར་དབང་། །ཚེས་ནི་ཉི་ཟླའི་འཕེལ་འགྲིབ་ཀྱིས། །ངེས་པ་མེད་པར་འཕོ་བ་
ཡིན། །གཟའ་དང་གཟའ་ཡི་གནས་སུ་བརྟག །གཟའ་ཡི་ཆུ་ཚོད་ཚེས་ཀྱི་ཡིན། །དེ་
ཡི་གྲངས་ཀྱིས་དུས་ཚོད་བརྟག །ནག་པ་ཐ་སྐར་ཟླ་བ་ཡིས། །ཉ་ལ་ཆུ་ཚོད་སུམ་
ཅུ་བྱུང་། །སྲོད་ལ་ཟླ་བ་འཛིན་པར་འགྱུར། །སུམ་ཅུ་ལྔ་བྱུང་ཕྱེད་གོང་དུ། །བཞི་
བཅུ་ལྔ་བྱུང་ཕྱེད་ཡོལ་ན། །ལྔ་བཅུ་ན་ནི་ཐོ་རངས་འཛིན། །རྒྱལ་གྱི་ཟླ་བ་ཆུ་སྲིན་
གྱི། །ཁྱིམ་གྱི་ཉ་ལ་ཉི་ཤུ་བཞི། །བྱུང་ན་སྲོད་ལ་འཛིན་པར་འགྱུར། །ཆུ་སྟོད་ཟླ་
བ་ཀརྐ་ཊ། །ཉ་ཡི་ཉིན་པར་སུམ་ཅུ་དྲུག །བྱུང་ན་དེ་ཡི་སྲོད་ལ་འཛིན། །ཟླ་བ་རེ་
ཞིང་ཆུ་ཚོད་ནི། །གཉིས་གཉིས་འཕེལ་ཞིང་འགྲིབ་པ་ཡིན། །ཉི་མ་ལྷོ་བྱང་བགྲོད་
ཕྱིར་རོ། །དེས་ན་དཔྱད་ཅིང་མཁས་པས་བརྟག །ཉིན་དང་མཚན་མོའི་རིང་ཚད་
490-

མེ་མཁའ་རྒྱ་མཚོ།
ནི། །སུམ་ཅུ་དྲུག་ཡིན་ཐུང་ཚད་ནི། །ཉི་ཤུ་བཞིར་ནི་ཤེས་པར་བྱ། །དེས་ན་ཟླ་རེའི་
འཕེལ་འགྲིབ་ཀྱི། །ཆུ་ཚོད་གཉིས་གཉིས་འཕེལ་འགྲིབ་ནི། །མཁས་པས་བརྟགས་
ཏེ་ཤེས་པར་བྱ། །ཉི་མ་འཛིན་པའི་རིམ་པ་ནི། །གཟའ་གནས་ཆུ་ཚོད་གཉིས་དང་
གསུམ། །ཉི་མ་རིང་ཐུང་མེད་པ་རུ། །བྱུང་ན་སྔ་དྲོ་འཛིན་པར་འགྱུར། །ནག་པ་
ཐ་སྐར་ཟླ་བ་ཡི། །གནམ་སྟོང་ཆུ་ཚོད་ཉི་ཤུ་བཞི། །བྱུང་ན་རྒས་ཁར་འཛིན་པ་
ཡིན། །ཆུ་སྲིན་ཁྱིམ་གྱི་གནམ་སྟོང་ལ། །ཉི་ཤུ་གཉིས་བྱུང་རྒས་ཁར་འཛིན། །ཀརྐ་
ཊ་ཡི་གནམ་སྟོང་ལ། །སུམ་ཅུ་སོ་བཞི་བྱུང་གྱུར་ན། །དེའང་རྒས་ཁར་འཛིན་པ་
ཡིན། །ལྷག་མ་མཁས་པས་རིམ་གྱིས་དཔྱད། །སྤྱིར་ནི་ཟླ་བ་དྲུག་དྲུག་ནི། །ཟླ་བ་
ཕལ་ཆེར་འཛིན་པར་འགྱུར། །གང་དུ་འཛིན་སོགས་རྩིས་ཀྱིས་དཔྱད། །ལོ་གཅིག་
ལ་ནི་ཉི་མ་ནི། །ལན་གཅིག་འཛིན་ནམ་ལན་གཉིས་འཛིན། །གལ་ཏེ་ལོ་ནི་བཅུ་
གཉིས་ཀྱི། །བར་དུ་མི་འཛིན་དག་ཀྱང་སྲིད། །གང་ལྟར་ཡིན་ཡང་ཉ་ལ་ནི། །ཟླ་
བ་བཟུང་བའི་གནམ་སྟོང་ལ། །ཉི་མ་འཛིན་པར་འགྱུར་བའི་ཕྱིར། །རྩིས་ཀྱིས་ཞིབ་
ཏུ་དཔྱད་པར་བྱ། །གཟའ་ལྔ་གཞན་ནི་སྒྲ་གཅན་གྱིས། །ཟིན་པ་དག་ཏུ་མི་འགྱུར་
རོ། །དེ་ལ་ཟླ་བ་མྱུར་བའི་ཕྱིར། །ལན་གཉིས་ངེས་པར་འཛིན་པར་འགྱུར། །ཉི་མ་
བུལ་ཕྱིར་བཅུ་གཉིས་སུ། །མི་འཛིན་དག་ཀྱང་སྲིད་པ་ཡིན